Държавен вестник, бр. 99, 2010 г., стр. 120

СТР.  120	
Д Ъ Р Ж А В Е Н  В Е С Т Н И К 	
БРОЙ  99
4. Освен това Асамблеята ще има право­
мощието да предлага въпроси за обсъждане 
от Съвета и да изисква от Съвета и от Се­
кретариата отчети по всеки въпрос, свързан с 
функционирането на агенцията.
Б. Асамблеята ще бъде образувана от всички 
членове на агенцията. Асамблеята ще се събира 
на редовни сесии, които ще бъдат свиквани 
годишно, освен ако тя не реши нещо друго.
В. Асамблеята включва по един представител 
за всеки член. Представителите могат да бъдат 
придружавани от заместници и съветници.
Г. Сесиите на Асамблеята ще се провеждат 
в седалището на агенцията, ако Асамблеята не 
реши нещо друго.
Д. В началото на всяка редовна сесия 
Асамблеята ще избере президент и други 
длъжностни лица според нуждите, като взема 
предвид съответното географско застъпване. 
Те ще изпълняват длъжностите си, докато на 
следващата редовна сесия не бъдат избрани нов 
президент и длъжностни лица. Асамблеята ще 
приеме процедурните си правила в съгласие 
с този устав.
Е. Съгласно чл. VІ, абз. В, всеки член на 
агенцията ще има по един глас в Асамблеята. 
Асамблеята ще взема решения по процедурни 
въпроси чрез обикновено мнозинство на при­
състващите и гласуващите членове. Решенията 
по същество ще бъдат вземани с консенсус 
от присъстващите членове. Ако не може да 
бъде постигнат консенсус, такъв ще се смята 
за постигнат при положение, че не повече 
от 2 членове възразяват, освен ако уставът 
не предвижда друго нещо. Когато възникне 
въпрос, дали въпросът е по същество или не, 
този въпрос ще бъде разглеждан като по съ­
щество, освен ако Асамблеята с консенсус на 
присъстващите членове не реши нещо друго, 
а ако не бъде постигнат консенсус, такъв ще 
се смята за постигнат при положение, че не 
повече от 2 членове възразяват. Мнозинството 
на членовете на агенцията ще образува кворум 
за Асамблеята.
Ж. С консенсус на присъстващите членове 
Асамблеята ще:
1. избира членовете на Съвета;
2. приема на редовните си сесии бюджета и 
работната програма на агенцията, предложени 
от Съвета, и ще има правомощието да решава 
относно изменения в бюджета и в работната 
програма на агенцията;
3. взема решения, отнасящи се до надзора 
на финансовата политика на агенцията, финан­
совите правила и другите финансови въпроси, 
и ще избира ревизор;
4. одобрява изменения в устава;
5. решава относно учредяването на помощни 
органи и ще одобрява условията на тяхното 
действие; и
6. решава относно разрешението да се гла­
сува съгласно чл. ХVІІ, абз. А.
З. С консенсус на присъстващите членове, 
а ако не бъде постигнат консенсус, такъв ще 
се смята за постигнат при положение, че не 
повече от 2 членове възразяват, Асамблеята ще:
1. решава, ако е необходимо, относно мол­
бите за членство;
2. одобрява процедурните правила на Асам­
блеята и на Съвета, които ще бъдат предложени 
от Съвета;
3. приема годишните отчети, както и други 
отчети;
4. одобрява заключенията на споразуменията 
по всички въпроси, точки или спорове в обсега 
на този устав; и
5. ще решава в случай на несъгласие меж­
ду членовете си по допълнителни проекти в 
съгласие с чл. V, абз. Б.
И. Асамблеята ще определи седалището на 
агенцията и генералния директор на Секретари­
ата (по-нататък наричан „генерален директор“) 
с консенсус между присъстващите членове или 
ако не може да бъде постигнат консенсус, с 
мнозинство от две трети от гласовете на при­
състващите и гласуващи членове.
Й. Асамблеята ще обсъди и одобри, както 
е подходящо, по време на първата си сесия 
всички решения, проектоспоразумения, мерки 
и напътствия, развити от Подготвителната ко­
мисия в съгласие с процедурите за гласуване 
за съответните въпроси, както е посочено в 
чл. ІХ, абз. Е-И.
Член Х
Съветът
А. Съветът ще се състои от най-малко 11, но 
не повече от 21 представители на членовете на 
агенцията, избрани от Асамблеята. Конкретният 
брой на представителите – между 11 и 21, ще 
отговаря на закръгления еквивалент на една 
трета от членовете на агенцията, която да бъде 
изчислена въз основа на броя на членовете на 
агенцията в началото на съответния избор на 
членове на Съвета. Членовете на Съвета ще 
бъдат избирани на ротационен принцип, както 
е определено в правилата и процедурите на 
Асамблеята, с оглед на това да бъде осигуре­
но ефективно участие на развиващите се и на 
развитите страни и постигането на справедливо 
и равностойно географско разпределение в 
работата на Съвета. Членовете на Съвета ще 
бъдат избирани за срок две години.
Б. Съветът ще се събира на шест месеца и 
неговите заседания ще се състоят в седалището 
на агенцията, ако Съветът не реши нещо друго.
В. В началото на всяко заседание и до 
следващото си заседание Съветът ще избира 
председателстващ и други длъжностни лица 
измежду членовете си според необходимостта. 
Той ще има право да изготви процедурните си 
правила. Тези процедурни правила трябва да 
бъдат представени на Асамблеята за одобрение.
Г. Всеки член на Съвета ще има един глас. 
Съветът ще взема решения по процедурни въ­
проси с обикновено мнозинство на членовете